2021. gada 25. februārī Noteikumi Nr. 135

Rīgā (prot. Nr. 20 23. §)

**Grozījumi Ministru kabineta 2004. gada 30. novembra noteikumos Nr. 991 "Klasiskā cūku mēra likvidēšanas un draudu novēršanas kārtība"**

Izdoti saskaņā ar

Veterinārmedicīnas likuma

26. panta pirmo daļu un

27. panta trešo daļu

Izdarīt Ministru kabineta 2004. gada 30. novembra noteikumos Nr. 991 "Klasiskā cūku mēra likvidēšanas un draudu novēršanas kārtība" (Latvijas Vēstnesis, 2004, 192. nr.; 2007, 80. nr.; 2009, 157. nr.; 2010, 25. nr.; 2013, 158. nr.; 2017, 42. nr.; 2019, 256. nr.) šādus grozījumus:

1. Papildināt I nodaļu ar 7.1 punktu šādā redakcijā:

"7.1 Latvijā nav atļauts ievest cūkas, svaigu cūkgaļu, kā arī produktus un izstrādājumus, kas iegūti no cūkām, kuru izcelsmes novietne atrodas šo noteikumu [4. pielikumā](https://likumi.lv/ta/id/97388#piel4) minētajās Eiropas Savienības dalībvalstu administratīvajās teritorijās, izņemot gadījumus, ja šo Eiropas Savienības dalībvalstu kompetentās iestādes, kas atbildīgas par dzīvnieku veselības kontroli, ir īstenojušas attiecīgus pasākumus un apliecina, ka ievedamās cūkas, svaiga cūkgaļa, kā arī no cūkām iegūtie produkti un izstrādājumi nerada klasiskā cūku mēra izplatīšanās risku, jo cūkām ir veiktas veselības kontroles, un svaiga cūkgaļa, kā arī no cūkām iegūti produkti un izstrādājumi ir iegūti atbilstoši tieši piemērojamiem Eiropas Savienības tiesību aktiem par dzīvnieku veselības kontroles pasākumiem saistībā ar klasisko cūku mēri dažās dalībvalstīs."

2. Svītrot XV un XVI nodaļu.

3. Svītrot 3. pielikumu.

4. Svītrot 4. pielikuma 2. punktu.

Ministru prezidents A. K. Kariņš

Zemkopības ministrs K. Gerhards